இந்நிலையில் தமிழக காங்கிரஸ் செயல்பாடுகளை ஆய்வு செய்ய அக்கட்சியின் அகில இந்திய செயலாளரும் தமிழக பொறுப்பாளருமான சஞ்சய் தத் கடந்த 4-ம் திகதி சென்னை வந்தார். கட்சியின் தலைமை அலுவலகமான சத்தியமூர்த்தி பவனில் மாவட்டத் தலைவர்களுடன் ஆலோசனை நடத்தினார். அப்போது சஞ்சய் தத் முன்னிலையிலேயே திருநாவுக்கரசர் - இளங்கோவன் ஆதரவாளர்கள் மோதிக் கொண்டனர். கைகலப்பு மட்டுமன்றி கற்கள் வீசியும் தாக்கினர். இதில் ஓரிரு நிர்வாகிகள் காயமடைந்தனர்.